
elõkészületek a golgotára


Ti kinek mondotok engem?  (Mt. 16,13-19.  Mk. 8,27-30.  Lk. 9,18-21.)


Amikor Betsaidából Cézárea-Filippibe ér Jézus, és a tanítványaival visszavonul egy magányos helyre, milyen kérdést intézett hozzájuk?


Elõször csak azt kérdezi tõlük, hogy úgy általában „Engemet, az embernek Fiát, kinek mondanak az emberek”? 


Késõbb viszont már személyesen a tanítványainak az állásfoglalását tudakozta: „Ti pedig kinek mondotok engem”?


Mi volt Jézus szándéka azzal, hogy ilyen személyes jellegû kérdést vet fel a tanítványai elõtt?


Ezekkel a kérdésekkel szerette volna felkészíteni a tanítványait arra, hogy az elfogatását követõ események közben ne veszítsék el a Belé vetett hitüket.


Elsõ kérdésével még idõt biztosított tanítványainak arra, hogy át tudják gondolni és meg tudják fogalmazni a saját hitbeli válaszukat is.


A közvélemény válaszainak közös kiértékelése által pedig szerette volna megtisztítani tanítványainak hitét az atyák hagyományainak torzításától.


Milyen válaszokat adnak a tanítványok Jézus kérdésére?


Az emberek véleményének összefoglalásaként azt mondták Jézusnak: „Némelyek Keresztelõ Jánosnak, mások Illésnek; némelyek pedig Jeremiásnak, vagy egynek a próféták közül”  


A tanítványok nevében viszont Péter fogalmazta meg és mondta ki Jézus kérdésére a választ: „Te vagy a Krisztus, az élõ Istennek Fia”. 


Intézett már Jézus másokhoz is ilyen kérdést, vagy ez most hangzik el elõször?


Volt olyan eset is, amikor Jézus a farizeusoknak tette fel ugyanezt a kérdést: „Miképpen vélekedtek ti a Krisztus felõl?”.  Mt. 22,42.


Ez a kérdés a farizeusok esetében is a Messiásra vonatkozó hitük próbája volt, õk azonban egy ószövetségi prófécia szavaival akartak kibújni a válaszadás elõl.


Ez a prófécia ugyanis Dávid Fiaként mutatja be az eljövendõ Messiást, amivel azt akarták érzékeltetni, hogy a krisztusnak királynak kell lennie, és ezt nem látják Jézus esetében beteljesedni. II. Sám. 7,12-14.


Ekkor Jézus egy újabb kérdéssel rávilágított arra, hogy az isteni kinyilatkoztatás is eltorzulhat és üressé válhat az emberek sajátos értelmezése által.


„Miképpen hívja õt Dávid lélekben Urának?... Ha Dávid Urának hívja õt, akkor mimódon Fia?” Mt. 22,43. 45.


Mi a jelentõsége annak, hogy Péter válaszára Jézus egy különleges magyarázatot adott?


Jézus válaszában az fogalmazódik meg, hogy a tanítványok számára még mindig nem volt teljesen egyértelmû Jézus messiási küldetésének a lényege.


 „Nem test és vér jelentette ezt meg néked, hanem az én mennyei Atyám”, mondta Péternek. 


Péteren ekkor teljesedett be az, amit Pál apostol fogalmazott meg.


„És senki sem mondhatja Úrnak Jézust, hanem csak a Szentlélek által.” I. Kor. 12,3/b.


Ez azt jelenti, hogy Péter fogékony volt a Szentlélek vezetésére és tanítására


Szükséges-e nekünk a huszonegyedik században is szembenézni Jézusnak ezzel a kérdésével?


Igen, mert napjainkban is nagyon megoszlik az emberek véleménye Jézusról.


Legáltalánosabb vélemény szerint Jézus csupán egy kiemelkedõ történelmi személy volt, aki tanításaival forradalmasította az emberek vallását, kultúráját és a társadalmi együttélését.


Vannak olyanok is, akik hisznek Jézusban, mint Megváltóban, de túlságosan a gyermek Jézuskára koncentrálnak, akinek emlékére karácsonykor meghitté lehet varázsolni az otthon légkörét.


A felnõtt tanító Messiás viszont már túl komoly számukra, azzal már nem tudnak mit kezdeni. 


Elégséges-e az, ha csupán az ajkaink vallomásával mondjuk ki a Jézussal kapcsolatos hitünket?


Jézus nem arra kíváncsi, hogy mit mondasz Róla csupán udvariasságból, netán tiszteletbõl, vagy éppen valamilyen érdekbõl, Õt az érdekli, belül a szíved mélyén miként vélekedsz felõle.


„Nem elegendõ az igazság elméletét hinni. Nem elegendõ, ha Krisztusba vetett hitünkrõl vallást teszünk. Nem elegendõ, hogy nevünk a gyülekezet névsorában szerepel... Bármit valljunk is ajkunkkal, mit sem jelent, ha nem teszünk bizonyságot cselekedeteinkkel is Krisztusról.” (KP 226-227)


Krisztusról szóló vallomásunk olyan bizonyságtétel, amit ha akarunk ha nem, de állandóan hirdetünk a környezetünkben, és ez a vallástétel nemcsak a Jézusba vetett hit megvallása lehet, hanem a tagadás vallástétele is.


„A Krisztus lelkületével ellentétes lelkület megtagadja õt, bármi legyen is a hitvallás. Az ember megtagadhatja Krisztust rágalmazással, helytelen beszéddel, hazug és rosszindulatú szavakkal. Megtagadhatja, ha kitér az élet terhei elõl, vagy bûnös örömöket keres. Megtagadhatja a világhoz való alkalmazkodással, udvariatlan viselkedéssel, saját véleményének dédelgetésével, önigazultsággal, kételyek ápolgatásával, bajkeveréssel, sötétben lakozással. Mindezekkel kinyilvánítja, hogy Krisztus nincsen benne.” (JÉ 296,2)


Miért adott Jézus olyan parancsot a tanítványainak, hogy „senkinek se mondják, hogy õ a Jézus Krisztus”, mi kezdõdött meg ekkor Jézus életében és szolgálatában?


Mert a megígért Dávidi Messiásról legtöbben azt gondolták, hogy Õ csak egy politikai és nemzeti hõs lesz, aki felszabadítja Izráelt a római elnyomás alól.


Jézus messiási küldetése azonban egészen más természete volt, és sokkal nagyobb hatásköre, mintsem hogy csak Izráel szabadítására korlátozódjon.


Másrészt viszont a tanítványok sem értették tisztán Jézus messiási küldetésének a lényegét, ezért még alkalmatlanok voltak arra, hogy arról beszéljenek az emberek elõtt, hogy Õ a Krisztus.


„A tanítványoknak is olyan hamis elképzelésük volt a Messiásról, hogy egy ilyen nyilvános bejelentés nem alakított volna ki bennük igaz képet jellemérõl, munkájáról. A Megváltó napról napra fedte föl magát, így akart helyes felfogást kialakítani bennük önmagáról, mint Messiásról.” (JÉ 350,2)


Ezt a tilalmát a Jézus körül kialakult feszült helyzetben a farizeusok és írástudók ellenséges szándéka is szükségessé tette, ezért különösen vigyázni kellett arra, hogy kinek mit mondanak.


A tanítványok felkészítése (Mt. 16,20-23.  Mk. 8,31-33.  Lk. 9,22.)


A tanítványok hitvallása után hogyan mutatkozott be elõttük Jézus, minek nevezte önmagát?


„De én is mondom néked, hogy te Péter vagy, és ezen a kõsziklán építem fel az én anyaszentegyházamat, és a pokol kapui sem vesznek rajta diadalmat.”


Itt újra azzal a problémával találkozunk, hogy nem megfelelõ helyre lettek kitéve a pontok és a vesszõk, ezért hangsúlybeli eltolódás van a mondatok értelmében.


Jézus Péter vallástételére válaszol elõször egy formai párhuzamos kijelentéssel, „Te vagy a Krisztus”... erre válaszul „Te pedig Péter vagy”. 


A Péter nevet Jézus adta Simonnak, ez alkalmas volt a kananeus Simontól való megkülönböztetésre. Jn. 1,43.  Mt. 10,4.


Majd pedig Jézus azt akarta mondani, hogy amit Péternek a mennyei Atya jelentetett ki, az jelképesen „Kõsziklá”-nak mondható, ami az Egyház alapját fogja képezni, ezen kell majd felépülnie a történelem folyamán.


Miért nem alkalmazható Péterre Jézusnak az a kijelentése, amit a kõszikláról mondott, mint amin az anyaszentegyháznak kell majd felépülni?


Az arám „Kéfá”-s görög megfelelõje a „Petrosz”, ami kõsziklát jelent ugyan, de inkább egy „kavics”-szerû követ, egy guruló követ, amire nem házat építeni, mert nem stabil, kimozdul.


Isten Egyháza nem függhet embertõl, nem bízhatjuk megtartásunkat a tévedõ és esendõ emberre.


„Átkozott az a férfi, aki emberben bízik és testbe helyezi erejét.” Jer. 17,5.


Honnan tudhatjuk azt, hogy az anyaszentegyház kõsziklája vagyis alapköve csak Jézus lehet és senki más,


Egyedül az Úr a „Kõszikla, cselekedete tökéletes”, ezért „boldogok mindazok, akik Õbenne bíznak”. V. Móz. 32,4. Zsolt. 2,12.


A Szentírás egyértelmûen tesz bizonyságot arról, hogy „más fundamentumot senki sem vethet azon kívül, amely vettetett, mely a Jézus Krisztus”. I. Kor. 3,11. 


Már az ószövetségi próféták is így jövendöltek a Messiás felõl, és Péter maga is az Egyház alapját képezõ kõhöz hasonlítja Jézust késõbb. És. 28,16.  I. Pét. 2,4.


Hogyan reagált Péter Jézusnak arra a bejelentésére, ami majd Jeruzsálemben fog Vele történni, és mirõl tett ezzel bizonyságot?


Jézus kezdte felkészíteni tanítványait arra, ami majd Jeruzsálemben fog vele nemsokára történni.


„Ettõl fogva kezdé Jézus jelenteni az õ tanítványainak, hogy néki Jeruzsálembe kell menni, és sokat szenvedni a vénektõl és a fõpapoktól és az írástudóktól, és megöletni.”  


Tanítványai elõször néma megdöbbenéssel hallgatták Jézus bejelentõ szavait, Péterbõl azonban gyorsan kitört egy újabb kijelentés a Messiással kapcsolatban: „Mentsen Isten, Uram! Nem eshetik ez meg te véled”. 


Hogyan mondhatott Jézus olyat Péterhez fordulva, hogy „Távozz tõlem Sátán, bántásomra vagy nékem..”?


Mert Péter ezt a kijelentését nem a mennyei Atya kinyilatkoztatásaként mondta ki, hanem Sátán az õsellenség befolyása alatt.


Ezek nem Péter szavai voltak, hanem Sátáné, aki megpróbálta elcsüggeszteni és küldetésétõl eltéríteni Jézust.


Mit akart Jézus mondani Péternek azzal, hogy „nem gondolsz az Isten dolgaira, hanem az emberi dolgokra”?


Az Isten dolgai és az ember dolgai nem mindig fedik egymást, esetenként éles ellentétben állnak egymással.


Az Isten szerint a Megváltó küldetése és szolgálata nem korlátozódik Izráelre, és nem a közvetlen tanítványait akarja elõnyös pozíciókhoz juttatni.


Ezzel szemben a tanítványok csak akörül forogtak, hogy mikor fogja már Jézus felállítani a királyságát és szabadítja meg Izráelt a római elnyomás alól.


Isten szerint a Megváltó azért jött a földre, hogy „bûnné legyen”, és helyettünk elviselje a bûneink büntetéseként a kárhozat halálát.


Tanítványai viszont már dicsõségben szerették volna látni Mesterüket.


A szenvedésének és halálának bejelentése mellett még mit mondott el Jézus a várható események közül?


Jézus arról is beszélt tanítványainak teljesen nyíltan, hogy a szenvedése és halála után harmadnapon viszont fel fog támadni.


Jézus vigasztaló üzenetnek szánta ennek a bejelentését, tanítványai viszont már meg sem hallották, amit a feltámadásáról mondott elõttük, mert annyira megbénította õket a Jézus haláláról szóló hír.





